महिला विश्व कप में भारतीय वुमेन क्रिकेट टीम की कप्तान मिताली राज ने ऐसा रिकॉर्ड बनाया है, जिससे उनकी तुलना अब सचिन तेंदुलकर से की जा रही है। वर्ल्ड कप के 6वें मुकाबले में ऑस्ट्रेलिया के खिलाफ 69 रन की अर्धशतकीय पारी खेलने वाली मिताली ने महिला क्रिकेट में सर्वाधिक रन बनाने का रिकॉर्ड बनाया है। जिस तरह पुरुष वनडे क्रिकेट में दुनिया में सबसे अधिक रन सचिन के नाम है, उसी तरह अब महिला क्रिकेट में मिताली राज के नाम सबसे ज्यादा रन बन गए हैं।